BCPG ปลื้ม! นลท.แห่จอง IPO คับคั่ง หลังมั่นใจแผนขยายธุรกิจ
BCPG ปลื้ม! นลท.แห่จอง IPO คับคั่ง หลังมั่นใจแผนขยายธุรกิจ
21 ก.ย. 2559

นายบัณฑิต สะเพียรชัย กรรมการผู้จัดการใหญ่ บริษัท บีซีพีจี จำกัด (มหาชน) หรือ BCPG เปิดเผยว่า การเสนอขายหุ้นเพิ่มทุนให้กับประชาชนทั่วไปครั้งแรก (IPO) จำนวน 590 ล้านหุ้น ในราคาหุ้นละ 10 บาท พบว่านักลงทุนให้ความสนใจจองซื้อหุ้น IPO เข้ามาเป็นจำนวนมาก เพราะนักลงทุนต่างมั่นใจว่า BCPG จะเป็นหุ้นที่มีสตอรี่โดดเด่น จากแผนดำเนินงานที่มีเป้าหมายขยายธุรกิจโรงไฟฟ้าพลังงานหมุนเวียนไปทั่วโลก จึงอยู่ในโฟกัสของนักลงทุนว่า BCPG จะก้าวเป็นหนึ่งในบริษัทยักษ์ใหญ่ของธุรกิจไฟฟ้าพลังงานหมุนเวียนระดับโลกในอนาคต
อนึ่ง BCPG ผู้ผลิตและจำหน่ายไฟฟ้าจากพลังงานหมุนเวียนในเครือ บมจ.บางจากปิโตรเลียม (BCP) ได้เสนอขายหุ้น IPO ให้กับผู้ถือหุ้นของ BCP ที่มีสิทธิได้รับจัดสรรหุ้นในวันที่ 14-16 ก.ย.และจัดสรรให้นักลงทุนทั่วไปจองซื้อหุ้นในวันที่ 19-20 ก.ย. โดยคาดว่าหุ้น BCPG จะทำการซื้อขายในตลาดหลักทรัพย์แห่งประเทศไทย (ตลท.) ภายในเดือนก.ย.นี้